

 **GRADSKO VIJEĆE *P R I J E D L O G***

KLASA:711-01/21-01/01

URBROJ:2186/18-02/1-21-2

Ludbreg, 09. travnja 2021.

 Na temelju članka 119. st. 1. Zakona o sudovima (“Narodne novine” br. 28/13, 33/15, 82/15, 82/16, 67/18, 126/19, 130/20) i članka 34. Statuta Grada Ludbrega (“Službeni vjesnik Varaždinske županije” br.12/2021.) Gradsko vijeće Grada Ludbrega na 29. sjednici održanoj dana 09. travnja 2021. godine **d o n o s i**

## Z A K LJ U Č A K

**o prijedlogu kandidata za suca porotnika Županijskog suda**

**u Varaždinu**

### **I.**

 Gradsko vijeće Grada Ludbrega predlaže Skupštini Varaždinske županije da za

suca porotnika Županijskog suda u Varaždinu s područja Grada Ludbrega imenuje:

1. **VITOMIRA NAMJESNIKA** iz Ludbrega, Koprivnička 34.

### **II.**

###  Ovaj zaključak stupa na snagu danom donošenja.

 PREDSJEDNIK

 GRADSKOGA VIJEĆA:

 Antun Šimić

**O B R A Z L O Ž E NJ E**

 Predsjednik Županijskog suda u Varaždinu pozvao je predstavnike tijela koja imenuju suce porotnike na postupak imenovanja sudaca porotnika ovog Suda.

 Sukladno odredbama članka 119. Zakona o sudovima, suce porotnike imenuje Županijska skupština odnosno Gradska skupština Grada Zagreba po pribavljenim prijedlozima gradskih – općinskih vijeća, sindikata, udruženja poslodavaca i gospodarske komore.

 Nadalje, člancima 117. do 122. predmetnog Zakona propisano je da sucem porotnikom može biti imenovan punoljetni hrvatski državljanin dostojan obnašanja dužnosti suca porotnika te da se suci porotnici imenuju na vrijeme od četiri godine, a po isteku mandata mogu biti ponovno imenovani. Isto tako odredbe ovog Zakona koje se odnose na suce, shodno se primjenjuju i na suce porotnike ako Zakonom nije drukčije određeno. Tako je pored ostalog navedeno da sudac ne smije biti član političke stranke, niti se baviti političkom djelatnošću, da ne smije obavljati odvjetničku ili javnobilježničku službu, poslove člana upravnog ili nadzornog odbora trgovačkog društva ili druge pravne osobe te da se razrješuje sudačke dužnosti s navršenih 70 godina života.

 Kako se radi o sudu koji pokriva područje cijele Varaždinske županije, potrebno je voditi računa o zastupljenosti sudaca porotnika iz svih gradova i općina na području Županije, s time da veći broj kandidata bude s područja Grada Varaždina (obzirom na praktične razloge i dosadašnja iskustva), to je Komisija za izbor i imenovanja Županijske skupštine utvrdila kriterije za predlaganje broja kandidata.

 Slijedom navedenog utvrđeno je da Grad Ludbreg predlaže **jednog kandidata** za suca porotnika Županijskog suda u Varaždinu.

 Odbor za izbor i imenovanja na svojoj telefonskoj sjednici održanoj dana 01. travnja 2021. godine utvrdio je prijedlog kandidata te predlaže Gradskom vijeću Grada Ludbrega da Skupštini Varaždinske županije **p r e d l o ž i** da za suca porotnika Županijskog suda u Varaždinu s područja Grada Ludbrega imenuje VITOMIRA NAMJESNIKA iz Ludbrega, Koprivnička 34, a koji je ovu dužnost obnašao i u proteklom četverogodišnjem mandatu.